google/wiki40b huggingface dataset:
गलील सागर

भूगोल

गलील सागर उत्तरी पूर्वी इजराइल में स्थित है, गोलन हाइट्स और गलील क्षेत्र के बीच, जोर्डन रिफ्ट घाटी में, अफ्रीकी और अरब प्लेटों के अलग होने की वजह से घाटी। नतीजतन, क्षेत्र भूकंप के अधीन है। यह प्रचलित बेसाल्ट और अन्य आग्नेय चट्टानों से स्पष्ट है जो गलील के भूविज्ञान को परिभाषित करता है।
मुख्यभूमि

मुख्यभूमि (Mainland) किसी भौगोलिक क्षेत्र में ऐसा बड़ा भूभाग होता है जो किसी प्राकृतिक बाधा (जैसे कि सागर, बड़ी झील या नदी, इत्यादि) से अपने से छोटे भूभाग से पृथक हो। उदाहरण के लिए भारत की मुख्यभूमि और उसी देश के अण्डमान और निकोबार द्वीपसमूह के द्वीपों के बीच बंगाल की खाड़ी है। "मुख्यभूमि" शब्द अक्सर द्वीपों और प्रायद्वीपों के सन्दर्भ में प्रयोग होता है।
श्रावण कृष्ण तृतीया

श्रावण कृष्ण तृतीया भारतीय पंचांग  के अनुसार पांचवे माह की अट्ठारहवी तिथि है, वर्षान्त में अभी २२२ तिथियाँ अवशिष्ट हैं।
ज्ञानश्रीमित्र

ज्ञानश्रीमित्र (१०वीं-११वीं शताब्दी) एक प्रमाणवादी भारतीय दार्शनिक थे। वे एक कवि, विक्रमशिला के द्वारपण्डित तथा रत्नकीर्ति के गुरु थे।
जलमौसमविज्ञान

जलमौसमविज्ञान या हाइड्रोमेतेरोलोजी (Hydrometeorology) मौसमविज्ञान एवं जलविज्ञान की एक शाखा है। इसके अन्तर्गत धरातल और वायुमण्डल की नीचली सतह के बीच जल एवं उर्जा के स्थानान्तरण का अध्ययन किया जाता है। जलमौसमविज्ञान की सहायता से ही मौसम परिवर्तन का पूर्वानुमान लगाया जाता है।

भारत का जलमौसमविज्ञान विभाग: परिचय

समाज के लगभग सभी क्षेत्रों में योजनाएँ बनाने/निर्णय लेने के लिए मौसम विज्ञान प्राचलों का व्यापक रूप से प्रयोग किया जाता है। इनमें से कुछ क्षेत्र हैं: - कृषि, विमानन, पर्यटन, स्वास्थ्य, जल संसाधन आदि।
जल संसाधन विकास, प्रबंधन, जल संबंधी आपदाओं (बाढ़ और सूखा) के प्रशमन जल विज्ञान के अभिकल्पन, परियोजनाएँ पूर्वानुमान आदि के लिए वर्षा एक प्रमुख प्राचल है।
हालांकि जल मौसम विज्ञान प्राचलों की गुणवत्ता पूरी हो चुकी परियोजनाएँ उपयोगकर्ता अनुकूल आँकड़ा आधार निर्णय समर्थन प्रणाली के विकास में एक महत्वपूर्ण भूमिका निभाएगा।
चल रही परियोजनाएँ भावी परियोजनाएँ चूँकि मानक उपकरण, प्रेक्षणों को रिकार्ड करने का समय, प्रदर्शित करने की स्थितियों आदि में कोई एकरूपता नहीं थी अतः भारत सरकार ने "1890 का वर्षा संकल्प" जारी किया।
इस संकल्प के अनुसार भारत मौसम विज्ञान विभाग भारत में हुई वर्षा के आँकड़ों का संरक्षक है।
इस संकल्प में पूरे भारत में वर्षा के प्रेक्षणों को रिकार्ड करने के लिए भारत मौसम विज्ञान विभाग द्वारा प्रमाणित मानक वर्षामापियों के उपयोग पर जोर दिया गया है।
इसके लिए योग्य अधिकारी द्वारा वर्षामापियों का नियमित परीक्षण व जाँच पड़ताल तथा आँकड़ों की गुणवत्ता की जाँच की जाएगी। वर्षा के आँकड़ों को अभिलेखित करने वाले राज्य और अन्य अभिकरण इन आँकड़ों को प्रकाशित करने के लिए भारत मौसम विज्ञान विभाग को प्रतिवर्ष मानक प्रपत्र में आँकड़ों की आपूर्ति करेंगे।
भारत मौसम विज्ञान विभाग 6 प्रादेशिक मौसम केंद्रों, सतह उपकरण प्रभाग और मौसम विज्ञान के अपरमहानिदेशक (अनुसंधान) पुणे के कार्यालय में स्थापित राष्ट्रीय आँकड़ा केंद्र के निरीक्षण एककों के माध्यम से यह कार्य कर रहा है।
नई दिल्ली स्थित जल मौसम प्रभाग वर्षा मॉनीटरन एकक, तूफान अभिकल्प एकक, तूफान विश्लेषण एकक, हिमनद विज्ञान एकक, बाढ़ मौसम विज्ञान एकक और अन्तरराष्ट्रीय जल विज्ञान कार्यक्रम आदि विभिन्न एककों के माध्यम से जल मौसम विज्ञान सेवाएँ प्रदान कर रहा है। ये एकक शोध और प्रचालनात्मक गतिविधियों से जुड़े हुए कार्य कर रहे हैं।
प्रजनक रिऐक्टर

प्रजनक रिऐक्टर (breeder reactor) उन नाभिकीय रिएक्टरों को कहते हैं जो जितना विखण्डनीय पदार्थ (fissile material) खर्च करते हैं उससे अधिक उत्पादन करते हैं।
भुवनेश्वर प्रसाद मेहता

भुवनेश्वर मेहता भाकपा के पूर्व-सांसद हैं, एवं झारखंड के हजारीबाग लोकसभा क्षेत्र का चौदहवीं लोकसभा में प्रतिनिधित्व कर चुके हैं। साल 2004 के आम चुनाव में मेहता ने भाजपा के दिग्गज नेता और पूर्व केन्द्रीय मंत्री यशवंत सिन्हा को शिकस्त दी थी।
पाखंगबा

पाखंगबा या इबुधोऊ पाखंगबा या पाइखोम्बा एक दिव्य प्राणी हैं जिनके प्रति भारत के मणिपुर क्षेत्र में लोग भारी आस्था रखते हैं। इन्हें अधिकतर सर्प-शरीर और मृग-सींगो रखने वाले एक अझ़दहा (ड्रैगन) के रूप में दर्शाया जाता है। गणतंत्र की स्थापना से पहले जब मणिपुर एक रियासत था तो इन्हें कई राजकीय चिन्हों में दर्शाया जाता था। माना जाता है कि इनका वास तालाबों, पर्वतों, गुफाओं, वनों व अन्य पवित्र स्थानों पर रहता है। मणिपुर के मेइतेइ समुदाय के एक महत्वपूर्ण पूर्वज के बारे में मान्यता है कि वे पाखंगबा के रूप में प्रकट हुए थे।
लिपि (संस्कृत)

संस्कृत शब्द 'लिपि' का अर्थ है 'लिखना' या वर्ण। वर्तमान समय में 'लिपि' का प्रयोग पाश्चात्य शब्द 'स्क्रिप्ट' (scripts) के समानार्थी भारतीय शब्द के रूप में होता है।
ज्योति वेंकटचलम

ज्योति वेंकटचलम (तमिल: ஜோதி வெங்கடாசலம்) (जन्म: 27 अक्टूबर 1917, रंगून) भारतीय राष्ट्रीय कांग्रेस से संबद्ध एक भारतीय राजनीतिज्ञ और केरल की पूर्व राज्यपाल रह चुकी हैं। वे 1962 में तमिलनाडु के एगनोर विधानसभा क्षेत्र तथा 1971 में श्रीरंगम विधानसभा क्षेत्र से विधानसभा सदस्य रही हैं। वे 10 अक्टूबर 1953 से 12 अप्रैल 1954 के बीच चक्रवर्ती राजगोपालाचारी की कैबिनेट में मंत्री रह चुकी हैं।1962 से 1963 के बीच वे के॰ कामराज के कैबिनेट में सार्वजनिक स्वास्थ्य मंत्री रह चुकी हैं।उसके बाद वे 14 अक्टूबर 1977 से 26 अक्टूबर 1982 तक केरल की राज्यपाल रही। उनके नाम से चेन्नई में सड़क का नमाकरण हुआ है।
सर्वोदय बाल विद्यालय पश्चिमी विनोद नगर

सर्वोदय बाल विद्यालय पश्चिमी विनोद नगर दिल्ली, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२००५ है। के मंडल-२ के अन्तर्गत है। विद्यालय का पूरा पता है- सर्वोदय बाल विद्यालय पश्चमी विनोद नगर, दिल्ली। यह विद्यालय शाम की पाली में लगता है। यहाँ केवल लड़कों को शिक्षा दी जाती है। विद्यालय का दूरभाष है- २२७२६१७०। यह विद्यालय पटपड़गंज निर्वाचन क्षेत्र के अन्तर्गत है। यहाँ का निकटस्थ पुलिस स्टेशन मंडावली है तथा निकटस्थ अस्पताल- लाल बहादुर शास्त्री अस्पताल, कल्याणवास है। 
इस विद्यालय में नर्सरी कक्षा से बारहवीं तक के विद्यार्थी शिक्षा ग्रहण करते हैं। यहाँ कक्षा ६ से १० तक- गणित, अंग्रेजी, हिंदी / हिन्दी कोर, कला, सामाजिक विज्ञान, प्राकृतिक विज्ञान, संस्कृत विषयों की शिक्षा दी जाती है। कक्षा ११ एवं १२ के लिए- 
कला संकाय- अर्थशास्त्र, इतिहास, भूगोल, राजनीतिक विज्ञान, अंग्रेजी कोर, हिन्दी इलैक्टिव। 
कॉमर्स संकाय- गणित, अर्थशास्त्र, लेखा, व्यापार अध्ययन, अंग्रेजी कोर।
इस विद्यालय में इस समय ५७ शिक्षक कार्यरत हैं।
खैर प्रखण्ड (अलीगढ़)

जनसंख्या

2011 की जनगणना के अनुसार खैर शहर की जनसंख्या नगर पालिका क्षेत्र 48,251 है और खैर तहसील की कुल जनसंख्या 4,52,624 है।

राजनीति

यह इलाका जाट और पण्डित बाहुल है। जाट और ब्राह्मण दोनों में ही हिन्दू और मुसलमान हैं। मुस्लिम वोटों पर कांग्रेस और समाजवादी पार्टी दोनो का ही बराबर प्रभाव हैं। जाट वोटों पर अजित सिंह का ज्यादा प्रभाव है। जबकि भाजपा का कुछ ही हिन्दू वोटो पर ही प्रभाव है। 2014 लोकसभा चुनावों में जाट वोट भाजपा (31%) और रालोद (41%) के मध्य बट गया व बसपा का भी अच्छा प्रभाव है यहां।

कृषि

खैर एक कृषि व्यापार केंद्र है, जहाँ कृषि उत्पादों का प्रसंस्करण और विनिर्माण महत्त्वपूर्ण हैं। इसके आसपास के क्षेत्रों में गेहूँ, धान, सरसो, आलू, जौ और अन्य फ़सलें उगाई जाती हैं।

भूगोल

खैर हरियाणा राज्य की सीमा पर स्थित है। इसकी समुद्र तल से 188 मीटर की उचाई पर है। दिल्ली, अलीगढ, मथुरा,पलवल, हाथरस, नोएडा और आगरा इसके निकटवर्ती नगर हैं। यह क्षेत्र गंगा-यमुना दोआब क्षेत्र में आता है। यह पश्चिमी उ.प्र. के विकासशील नगरों में एक है।
२६३४ ईसा पूर्व

२६३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फिरदौस आशिक अवन

फिरदौस आशिक अवां एक राजनीतिज्ञ है पाकिस्तान के राष्ट्रीय विधानसभा में | वह NA-111 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
करमहा गाँव, फूलपुर (इलाहाबाद)

आदर्श स्थल

== शिक्षा ==त्रिकोणांचे क्षेत्रफळे सूत्र
सौर द्रव्यमान

खगोलविज्ञान में सौर द्रव्यमान (solar mass) () द्रव्यमान की मानक इकाई है, जिसका मान १.९८८९२ X १०३० कि.ग्रा. है। इसका उपयोग तारों और आकाशगंगाओं के द्रव्यमान को इंगित करने के लिए किया जाता है। १ सौर द्रव्यमान का मान सूर्य के द्रव्यमान के बराबर, पृथ्वी के द्रव्यमान का ३,३२,९५० गुना और बृहस्पति के द्रव्यमान का १,०४८ गुना होता है। अगर किसी तारे का द्रव्यमान हमारे सूरज से बीस गुना है, जो कहा जाएगा के उसका द्रव्यमान २०  है।
नगर-राज्य

नगर-राज्य (city-state) सम्प्रभुत्ता रखने वाले एक राज्य होता है जिसका भौगोलिक क्षेत्र एक नगर और उसके कुछ समीपी अधीन क्षेत्र होते हैं। आधुनिक काल में सिंगापुर और वैटिकन नगर इसके उदाहरण हैं। नगर-राज्य आकार में एक शहर के बराबर या उस से ज़रा बड़े होते हैं लेकिन अंतर्राष्ट्रीय स्तर पर राष्ट्र या उस से मिलता-जुलता दर्जा रखते हैं।
देशभक्ति गीत

देशभक्ति गीत ऐसे गीत हैं जिनमें राष्ट्रीयता की भावना का रस निहित हो। प्रायः देश पर विकट समस्या आने पर या राष्ट्रीय सुधारों के लिये इन गीतों का प्रयोग किया जाता है। इससे देशवासियों में राष्ट्रीयता की भावना जागृत होती है। राजनीति, खेल, अन्तर्राष्ट्रीय स्तर के कार्यक्रम और राष्ट्र पर आधारित चलचित्र इत्यादि में इन गीतों का प्रयोग आम बात है।

कई भारतीय कवियों ने देशभक्ति गीतों की रचना की है। सुमित्रानंदन पंत की जय जन भारत, कवि प्रदीप की ऐ मेरे वतन के लोगों, तथा गिरिजाकुमार माथुर की हम होंगे कामयाब उपकार ( मेरे देश की धरती सोना उगले उगले हिरा मोती)
इत्यादि प्रचलित हैं।

भारतीय स्वतन्त्रता आन्दोलन

बंकिमचंद्र चट्टोपाध्याय का गीत वंदे मातरम्, क्रान्तिकारी पण्डित राम प्रसाद 'बिस्मिल' की गज़ल सरफरोशी की तमन्ना एवं शायर इक़बाल का तराना सारे जहाँ से अच्छा जैसे अनेक गीत भारतीय स्वतंत्रता आंदोलन में काफी प्रचलित व लोकप्रिय हुए।
ब्रिटिश राज के दौरान प्रतिबन्धित छोटी-छोटी पुस्तिकाओं में प्रकाशित इन देशभक्ति गीतों ने ही पूरे हिन्दुस्तान की आम जनता को एक क्रान्तिकारी बदलाव के लिये आन्दोलित किया।

खेल

भारतीय क्रिकेट पर विशेष लिखे गये गीत प्रचलित हैं, जैसे शंकर महादेवन की सुनों गौर से दुनिवालों, ए आर रहमान की दे घुमा के इत्यादि।

चलचित्र

कई बॉलीवुड व अन्य भारतीय चलचित्रों में देशभक्ति गीत गाये गये हैं। भारत-पाकिस्तान और भारत-चीन के बीच हो रहे युद्ध के समय राष्ट्रीयता पर आधारित कई चलचित्र आये जिनके गीत बहुत लोकप्रिय और प्रचलित हुए। सरफ़रोशी की तमन्ना अब हमारे दिल में है एवं मेरे देश की धरती (फिल्म: उपकार), संदेसे आते हैं (फिल्म: बॉर्डर), "मेरा रँग दे बसन्ती चोला!" (फिल्म शहीद), दरो-दीवार पे हसरत से नज़र करते हैं (फिल्म: आन्दोलन) तथा "जहाँ डाल-डाल पर सोने की चिड़ियाँ करती हैं बसेरा" (फिल्म: सिकन्दर-ए-आज़म) इत्यादि अनेकों उदाहरण हैं।

अन्य अन्तर्राष्ट्रीय कार्यक्रम

भारत के बाहर भारत से सम्बन्धित कार्यक्रमों में इनका प्रयोग सहज रूप से होता है। संगीत, नृत्य, कला व भारतीय पर्व के उपलक्ष में आयोजित कार्यक्रमों में इन्हें अक्सर बजाया जाता है।
उदित नारायण सिंह

महाराजा उदित नारायण सिंह (१७७० - ४ अप्रैल १८३५), वाराणसी के राजघराने से काशी नरेश थे। इनका राज्यकाल १२ सितंबर १७९५ से ४ अप्रैल १८३५ तक रहा। ये महिप नारायण सिंह के ज्येष्ठतम जीवित पुत्र थे। इनका वाराणसी की संस्कृति में बड़ा योगदान रहा।. इन्होंने रामनगर, वाराणसी की प्रसिद्ध रामलीला १८३० में आरंभ की, जो अब तक चली आ रही है और प्रत्येक वर्ष आयोजित होती है।.
इनकी मृत्यु १८३५ में होने पर राज्य इनके उत्तराधिकारी भतीजे ईश्वरी प्रसाद नारायण सिंह, जी.सी.एस.आई, कैसर-ए-हिन्द (१८२२-जून १८८९) को मिला था।
ट्राइडेंट, चेन्नई

होटल

इस होटल में 167 कमरे हैं जिसमे 157 कमरे और 10 सुइट्स हैं। यहाँ के रेस्टोरेंट का नाम “सिन्नामौन” एवं "समुद्र" हैं। इसके अतिरिक्त यहाँ "आर्कोट बार" काफी प्रसिद्ध हैं। ट्राइडेंट चेन्नई में दो बैठक कक्ष हैं “आलाप प्रथम ” एवं “आलाप द्वितीय" हैं, जिनका संयुक्त क्षेत्रफल 4,356 वर्ग फीट (404.7 मीटर 2) एवं यहाँ 375 लोगों के लिए बैठने की क्षमता हैं। यहाँ का "चेत्तीनाद" बैठक कक्ष 880 वर्ग फीट (82 मीटर 2) का हैं एवं इसमे 45 लोगों के बैठने की क्षमता है। "ट्राइडेंट प्रथम" बैठक कक्ष में 15 लोगों को समायोजित कर सकते हैं और "ट्राइडेंट द्वितीय" और "ट्राइडेंट तृतीय" बैठक कमरे में 6-6 लोग समायोजित हो सकते हैं।

चेन्नई में लक्जरी सुइट्स और होटल के कमरे

ट्राइडेंट चेन्नई में ठहरने के लिए 167 कमरे और 11 सुइट्स उपलब्ध हैं। इन कमरों को तीन समूहों में बांटा जाता है, डीलक्स कमरे, डीलक्स गार्डन व्यू कमरे और ट्राइडेंट क्लब कमरे।  सुइट्स को भी तीन समूहों में बांटा जाता है जूनियर सूट, राष्ट्रपति सूट एवं एग्जीक्यूटिव सूट।  यहाँ के सभी कमरे आधुनिक सुविधाओं से लैस हैं जिनमे सीधे डायल टेलीफोन, व्यक्तिगत बार, वायर्ड और वायरलेस इंटरनेट का उपयोग, एलसीडी टीवी, चाय और कॉफी बनाने की मशीन, हेयर ड्रायर और इलेक्ट्रॉनिक तिजोरी सहित अन्य कई सुविधाएं हैं।

डीलक्स कमरे

280 वर्ग फुट में बने हुए डीलक्स कमरों में 24 घंटे भोजन पहुँचाने की व्यवस्था हैं। इन सभी डीलक्स कमरों को बहुत अच्छे तरीके से प्रकाशित किया गया हैं एवं इन्हें पूरी तरीके से आरामदायक बनाया गया हैं। इस होटल में मेहमानों को सम्मान के तौर पर कई सेवाएँ दी जाती हैं जिनमे उन्हें एअरपोर्ट से बिना किसी शुल्क के लाने और ले जाने की सुविधा भी शामिल हैं।

डीलक्स गार्डन व्यू के कमरे

डीलक्स गार्डन व्यू के कमरे एवं डीलक्स कमरों में विभिन्नता हैं एवं यहाँ से सुंदर बगीचों का एक अद्भुत दृश्य दिखाई पड़ता हैं।  280 वर्ग फुट के इस कमरे में सभी आधुनिक सुविधाओं हैं।  यहाँ खिड़की के पास एक आरामदायक लाउंज कुर्सी भी हैं। इस होटल में मेहमानों को सम्मान के तौर पर कई सेवाएँ दी जाती हैं जिनमे उन्हें एअरपोर्ट से बिना किसी शुल्क के लाने और ले जाने की सुविधा भी शामिल हैं।

ट्राइडेंट क्लब कमरे

ट्राइडेंट क्लब कमरे विशेष रूप से चेन्नई आने वाले व्यापार यात्रियों के लिए डिजाईन की गयी हैं। यह एक्सप्रेस चेक-इन एवं चेक-आउट की सुविधा हैं।
मुगल शैली

यह एक प्रमुख भारतीय चित्रकला शैली हैं।
मुगल शैली का विकास चित्रकला की स्वदेशी भारतीय शैली और फारसी चित्रकला की सफाविद शैली के एक उचित संश्लेषण के परिणामस्वरुप हुआ था। इस शैली की शुरूआत बाबर (1526-30) से मानी जाती है।
माघ कृष्ण दशमी

माघ कृष्ण दशमी भारतीय पंचांग  के अनुसार ग्यारहवें माह की पच्चीसवी तिथि है, वर्षान्त में अभी ३५ तिथियाँ अवशिष्ट हैं।
निर्माण इस्पात

निर्माण इस्पात या संरचना इस्पात (Structural steel), इस्पात का एक प्रकार है जो विभिन्न आकार-प्रकार के निर्माण-सामग्री निर्मित करने के काम आता है। अनेकों निर्माण-इस्पात से बनी वस्तुएँ धरन (बीम) के रूप में होतीं हैं।
दूरदर्शन

आशीष लहरे के अनुसार -दूरदर्शन' या टेलीविजन (या संक्षेप मे , टीवी) एक ऐसी दूरसंचार प्रणाली है जिसके द्वारा चलचित्र व ध्वनि को दो स्थानों के बीच प्रसारित व प्राप्त किया जा सके। यह शब्द दूरदर्शन सेट, दूरदर्शन कार्यक्रम तथा प्रसारण के लिये भी प्रयुक्त होता है। दूरदर्शन का अंग्रेजी शब्द 'टेलिविज़न' लैटिन तथा यूनानी शब्दों से बनाया गया है जिसका अर्थ होता है दूर दृष्टि (यूनानी - टेली = दूर, लैटिन - विज़न = दृष्टि)। दूरदर्शन सेट १९३० के उत्तरार्ध से उपलब्ध रहे हैं और समाचार व मनोरंजन के स्रोत के रूप में शीघ्र ही घरों व संस्थाओं में आम हो गये। १९७० के दशक से वीसीआर टेप और इसके वाद वीसीडी व डीवीडी जैसे अंकीय प्रणालियों के द्वारा रिकार्ड किये कार्यक्रम व सिनेमा देखना भी सम्भव हो गया।
भारत में दूरदर्शन प्रसारण का प्रारम्भ 15 सितंबर, 1959 में हुआ जब एक प्रायोगिक परियोजना के रूप में दिल्ली में दूरदर्शन केन्द्र खोला गया तथा दूरदर्शन नाम से सरकारी दूरदर्शन चैनल की नींव पड़ी। दूरदर्शन में उपग्रह तकनीक का प्रयोग १९७५-१९७६ में प्रारम्भ हुआ।

दूरदर्शन का ब्लॉक आरेख

दूरदर्शन के मुख्य प्रभाग निम्नलिखित चित्र में दर्शाये गये हैं। इसमें संकेत के प्रवाह (फ्लो) के बारे में भी सूचना प्राप्त होती है।
१९४२ ईसा पूर्व

१९४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बेंगुला की शीतल धारा

बेंगुला की शीतल धारा दक्षिणी अंध महासागर से बहने वाली महासागरीय जलधारा है।
२६८८ ईसा पूर्व

२६८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नूनातक

नूनातक (nunatak) किसी हिमानी (ग्लेशियर), हिमचादर या अन्य बर्फ़ से पूरी तरह ढके हुए विस्तृत क्षेत्र में एक बर्फ़-रहित खुला हुआ पथरीला पहाड़, चट्टान या पर्वत होता है। इन्हें अक्सर हिमानी द्वीप (glacial islands) भी कहा जाता है।
हिम और बर्फ़ से ढके क्षेत्रों में एक स्थान अक्सर अन्य स्थानों जैसा दिखता है और नूनातकों को स्थान-पहचान व मार्गदर्शन के लिये प्रयोग किया जाता है। नूनातकों पर रहने वाले जीव बर्फ़ से घिरे होने के कारण अक्सर अन्य स्थानों के जीवों से सम्पर्क खो बैठते हैं और उनके वासस्थान अलग-अलग रूपों में विकसित होते हैं।

नामोत्पत्ति

"नूनातक" इनुइत भाषा के "नूनातक़" (nunataq) शब्द से लिया गया है। इस मूल शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है। अंग्रेज़ी में "क़" न होने के कारण "क" के साथ "नूनातक" प्रचलित हो गया।
मॉनमाउथ बैपटिस्ट चर्च

मॉनमाउथ बैपटिस्ट चर्च मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। चर्च की वर्तमान इमारत का निर्माण 1907 में हुआ था, परन्तु बैपटिस्ट जनसमूह 1818 में ही गठित हों चुका था। गिरजाघर के निवर्तमान पादरी जोनाथन ग्रीव्स हैं।

इतिहास

1818 में बैपटिस्ट चर्च से जुड़े कई मंत्रियों के शहर के दौरो के बाद जनसमूह का गठन हुआ। चर्च मूलतः अपनी बैठकों को एक छोटी इमारत में आयोजित करता था जो मोंनो स्ट्रीट से सिर्फ थोड़ा हट के थी। पहले पादरी की नियुक्ति 1831 में हुई थी और मूल बैठक की जगह को 1836 में बढ़ा के एक चैपल बना दिया गया। परित्यक्त होने के बाद, इस मूल इमारत को हाल के वर्षों में ध्वस्त कर दिया था और एक सुपरमार्केट के लिए कार पार्क करने का स्थल बना दिया गया।
मोंक स्ट्रीट में एक नए गिरजाघर की आधारशिला 1906 में रखी गई और इमारत का निर्माण 1907 में पूरा हो गया। इमारत के वास्तुकार थे न्यूपोर्ट के रहने वाले बेंजामिन लॉरेंस।
डेन्मार्क की एलेक्ज़ेन्ड्रा

एलेक्ज़ेन्ड्रा डेनमार्क की राजकुमारी थी जिसकी शादी इंग्लैंड के किंग  एडवर्ड सप्तम् से हुई थी !
प्रॉक्सिमा सेन्टॉरी

अन्य भाषाओं में

अंग्रेज़ी में मित्र को "अल्फ़ा सॅन्टौरी" (Alpha Centauri) और मित्र "सी" को "प्रॉक्सिमा सॅन्टौरी" (Proxima Centauri) बोलते हैं। मित्र के कई अन्य पारम्परिक नाम हैं जैसे की राइजिल कॅन्टौरस (Rigil Kentaurus) और टोलिमान (Toliman)। सोचा जाता है के टोलिमान का नाम अरबी भाषा के "अल-ज़ुल्मान" (الظلمان‎) शब्द से आया है, जिसका अर्थ है "शुतुरमुर्ग़"।

तारे का ब्यौरा

प्रॉक्सिमा सॅन्टौरी एक M5Ve या M5VIe श्रेणी का तारा है जिसका अर्थ है कि या तो यह एक छोटा मुख्य अनुक्रम तारा है या फिर एक उपबौना तारा है। सूरज की तुलना में यह काफ़ी छोटा है - द्रव्यमान के हिसाब से सौर द्रव्यमान का ०.१२ गुना और व्यास के हिसाब से सौर व्यास का ०.१४ गुना।

तारा यात्रा

प्रॉक्सिमा सॅन्टौरी के हमारे सौर मंडल का सबसे नज़दीकी तारा होने की वजह से बहुत से वैज्ञानिक वहाँ एक तारायान भेजने की कल्पना करते हैं। हालांकि वॉयेजर प्रथम और वॉयेजर द्वितीय पहले मानवीय अंतरिक्ष यान हैं जो हमारे सौर मंडल को छोड़कर अंतरतारकीय दिक् (इन्टरस्टॅलर स्पेस) में दाख़िल होंगे वे १७ किलोमीटर प्रति सैकिंड की गति से चल रहे हैं। यह रफ़्तार पृथ्वी पर रहने वालों को बहुत लगती है लेकिन इस वेग से चलते हुए एक प्रकाश-वर्ष भी पूरा करने में १०,००० सालों से ज़्यादा लग जाएँगे। इसलिए इस सबसे नज़दीकी तारे तक पहुँचने के लिए भी मानवों को किसी नए प्रकार की यानचलन विधि का आविष्कार करने की ज़रुरत है। भौतिकी का सापेक्षता सिद्धांत प्रकाश की गति से तेज़ रफ़्तार पर यात्रा वर्जित करता है, इसलिए या तो मूल भौतिकी में अनुसन्धान करके इस सिद्धांत के विपरीत अगर कुछ मिल सके तो ढूंढना होगा अथवा ऐसे यान बनाने होंगे तो हज़ारों साल तक बिना ख़राब हुए चल सकें।
ज्योति (धारावाहिक)

ज्योती एक भारतीय हिन्दी धारावाहिक है, जिसका प्रसारण इमेजीन पर 16 फरवरी 2009 से 27 नवम्बर 2010 तक सोमवार से शुक्रवार रात 8:30 को होता था। बाद में यह समय 7:30 हो गया।

कहानी

ज्योती (स्नेहा वाघ) एक परिवार की सबसे बड़ी बेटी का नाम है, जिस पर यह कहानी आधारित है। ये अपने परिवार के लिए एक अकेली काम करते रहती है और अपने इच्छाओं और सपनों को अपने परिवार के लिए भूल जाती है। उसे कई समय बात अपने सपनों का राजकुमार मिलता है। लेकिन तभी उसे पता चलता है कि वह और उसकी छोटी बहन एक दूसरे से प्यार करते हैं। उसके बाद ज्योति फिर अपने पहले वाले कार्यों में लग जाती है। इसके बाद उसके जीवन में एक नया मोड़ आता है जब उसे यह बात पता चलती है कि उसकी बहन सुषमा उसकी बहन नहीं है।
उसके बाद ज्योति को फिर से एक अमीर व्यक्ति से प्यार हो जाता है और वह उससे शादी कर लेती है। इसके बाद तीसरी बार उसके जीवन में परेशानी आती है। उसकी एक और बहन सुधा (सृति झा) में दोहरा व्यक्तित्व होता है। दिन में अपने घर में वह धीमी बोलने वाली लड़की होती है और बाहर में रात को वह देविका बन जाती है। उसके बाद वह सुधा को दिमाग के डॉक्टर के पास ले जाती है। इसके बाद सुधा को पंकज के छोटे भाई उदय से प्यार हो जाता है और वह दोनों गुपचुप शादी कर लेते हैं। इसके बाद छोटी माँ, ज्योति के ऊपर आरोप लगाती है कि उसके कारण ही यह सभी परेशानी हो रहा है। लेकिन ज्योति की परेशानी यह थी कि सुषमा जो बृज के साथ रह रही थी। वह बहुत अधिक पी कर सुषमा को मारते रहता था। यह परेशानी तब हल हो जाती है जब सुषमा को ज्योति अपने घर वापस ले आती है।
एयर पैसिफिक

यह विश्व की एक प्रमुख वायुयान सेवा हैं |
घनाभ

घनाभ (क्यूब्वायड) या आयतफलकी वह समान्तरषटफलक है जिसका प्रत्येक फलक आयताकार हो। जब तीनों बीमा (लम्बाई, चौड़ाई, ऊँचाई) समान हों तो वह आकार घन (क्यूब) कहलाता है।
रशीद जहाँ

प्रारंभिक जीवन

उनका जन्म 5 अगस्त 1905 को उत्तर प्रदेश के अलीगढ़ शहर में हुआ। उनकी माँ का नाम वहीद शाहजहां बेगम और पिता का नाम शेख अबदुल्लाह था। उनके पिता अलीगढ़ के मशहूर शिक्षाविद और लेखक तथा अलीगढ़ महिला कॉलेज के संस्थापकों में से एक थे, जिन्हें साहित्य एवं शिक्षा के क्षेत्र में सन १९६४ में भारत सरकार द्वारा, पद्म भूषण से सम्मानित किया गया था। राशिद की प्रारंभिक शिक्षा अलीगढ़ में हुई। तत्पश्चात वे लखनऊ के ईज़ा बेला थोबरोन कॉलेज से इंटर करने के बाद दिल्ली के लॉर्ड हार्डिंग मेडिकल कॉलेज से वर्ष 1934 में डॉक्टर बनकर निकलीं। वर्ष 1934 में उनकी शादी महमूद अलजाफरा के साथ हुई जो उर्दू के लेखक होने के साथ अमृतसर के इस्लामिया कॉलेज में प्रिंसिपल थे। वहीं डॉ॰ रशीद जहां की मुलाकात फ़ैज़ अहमद फ़ैज़ से हुई और वे सक्रिय रूप से प्रगतिशील आंदोलन से जुड़ गईं।

साहित्यिक जीवन

रशीद पहली बार चर्चा में तब आई जब उनकी कहानियों और नाटकों का संग्रह ‘अंगारे’ 1932 में प्रकाशित हुआ, क्योंकि उनकी कहानियों और नाटकों में तत्कालीन समाज में प्रचलित मुस्लिम कट्टरपंथ तथा यौन नैतिकता को गहरी चुनौती दी गई थी। जल्द ही यह ब्रिटिश शासन द्वारा प्रतिबंधित भी हो गई। रशीद जहाँ भारतीय कम्युनिस्ट पार्टी और प्रगतिशील लेखक संघ की सक्रिय कार्यकर्ता थीं।

निधन

रशीद का निधन 29 जुलाई 1952, को मॉस्को, रूस में हुआ।
२०९० ईसा पूर्व

२०९० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०९० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विश्लेषणात्मक फलन

गणित में विश्लेषणात्मक फलन वह फलन कहलाता है जिसे अभिसारी बहुघात श्रेणी में बदला जा सके। वास्तविक व समिश्र दोनों तरह के विश्लेषणात्मक फलन पाये जाते हैं जिनके जिनकी श्रेणियाँ कुछ समानता व कुछ भिन्नता के साथ होती हैं।

उदाहरण

बहुघात समीकरण (वास्तविक अथवा समिश्र) विश्लेषणात्मक फलन का उदाहरण है।
करन शर्मा

करन शर्मा एक भारतीय टेलीविज़न अभिनेता हैं। यह प्यार का बंधन, बा बहू और बेबी, सपनों से भरे नैना, बंदिनी, पवित्र रिश्ता, एक नई पहचान आदि में कार्य कर चूकें हैं। इसके अलावा यह स्टार प्लस के धारावाहिक मोही में मुख्य भूमिका निभा रहे हैं।
हैदराबाद सत्याग्रह

सन् 1938-39 में जब अंग्रेजों का अत्याचार चरम पर था तब आर्य समाज ने आंदोलन छेड़ा जिसे हैदराबाद सत्याग्रह कहा जाता है। इस आन्दोलन में हिन्दू महासभा ने आर्य समाज का साथ दिया। आंदोलन सफल हुआ और निजाम हैदराबाद को झुकना पड़ा। इस सत्याग्रह को भारत के स्वतंत्रता संग्राम का भाग माना जाता है।
पुंछ ज़िला

जनसांख्यिकी

२०११ की जनगणना के अनुसार पुंछ जिले की जनसँख्या ४७६,८२० थी। जनसँख्या वृद्धि दर २००१-२०११ के दौरान २७.९७% रही। पुंछ का लिंगानुपात ८९० है और साक्षरता दर ६८.६९% है। जिले में ८५% मुस्लिम आबादी है।
यहाँ पर गुज्जर, बक्करवाल, पहाड़ी, पंजाबी, कश्मीरी और राजपूत जैसी जातिय समूह निवास करते हैं।

परिवहन

यहाँ पर एक छोटा हवाई अड्डा है।
रेल लाइन का निर्माण अभी चल रहा है।
वर्तमान में बस के ही माध्यम से यहाँ पर आया जाया जा सकता है।
ध्रुवीय पवनें

ध्रुवीय उच्च वायुदाब की पेटियों से उपध्रुवीय निम्न वायुदाब की पेटियों की ओर प्रवाहित होने वाले पवनों को ध्रुवीय पवनें कहा जाता हैं। इन पवनों की राशि अत्यधिक ठंडी, शुष्क एवं भारी होती हैं, अतः इनसे प्रायः वर्षा नहीं होती है। उत्तरी गोलार्द्ध में इनकी दिशा उत्तर-पूर्व से दक्षिण-पश्चिमी की ओर तथा दक्षिण गोलार्द्ध में दक्षिण-पूर्व से उत्तर-पश्चिम की ओर होती हैं। दोनों गोलार्धों में 60°-65° अक्षांशों पर ये पवनें पछुआ पवनों से अभिसरित होती हैं, जिससे वाताग्र जनन की क्रिया होती है, जिसका सम्बन्ध शीतोष्ण कटिबन्धीय चक्रवात की उत्पत्ति से है।